b'\n_START_ARTICLE_\nZa\xc5\xa1\xc4\x8ditna o\xc4\x8dala\n_START_PARAGRAPH_\nZa\xc5\xa1\xc4\x8ditna o\xc4\x8dala se uporabljajo za za\xc5\xa1\xc4\x8dito o\xc4\x8di, ki so izpostavljene po\xc5\xa1kodbam in spadajo med najbolj ob\xc4\x8dutljive dele telesa. Pri vseh delih, kjer obstaja nevarnost po\xc5\xa1kodb zaradi kemi\xc4\x8dnih ali fizikalnih vplivov, moramo o\xc4\x8di varovati z osebnimi varovalnimi sredstvi, kot so za\xc5\xa1\xc4\x8ditna o\xc4\x8dala, maske, \xc5\xa1\xc4\x8ditniki. Za\xc5\xa1\xc4\x8ditna o\xc4\x8dala se uporabljajo, tako v delovnem, kot v \xc5\xa1portnem okolju. Varovalna sredstva za za\xc5\xa1\xc4\x8dito o\xc4\x8di morajo zagotavljati za\xc5\xa1\xc4\x8dito pred, delci manj\xc5\xa1ih hitrosti in prahom, delci z vi\xc5\xa1jo energijo gibanja, \xc5\xa1kodljivimi sevanji (UV in IR-sevanje), brizgajo\xc4\x8dimi materiali vi\xc5\xa1jih temperatur, jedkimi tako\xc4\x8dinami in trdimi snovmi, dra\xc5\xbeljivi plini in pare.\n_START_SECTION_\nZgodovina\n_START_PARAGRAPH_\n\xc5\xbde Eskimi so izdelovali za\xc5\xa1\xc4\x8ditna sne\xc5\xbena o\xc4\x8dala iz rogovja karibuja (ang. Caribou), lesa in raznih \xc5\xa1koljk, da bi za\xc5\xa1\xc4\x8ditili o\xc4\x8di pred sne\xc5\xbeno slepoto UV-sevanje. O\xc4\x8dala so bila ukrivljena, tako da so se prilegala obrazu, del ro\xc5\xbeevine, ki je nalegal na obraz so zadaj izdolbli za nos, tako so pridobili bolj\xc5\xa1i prileg. V sprednji del so naredili tanko zarezo, ki je omogo\xc4\x8dala pogled in hkrati omejila preveliko sevanje UV-\xc5\xbearkov. O\xc4\x8dala so nosili pritrjena okoli glave s karibujevo tetivo. V za\xc4\x8detku 20. stoletja, so za\xc5\xa1\xc4\x8ditna o\xc4\x8dala za\xc4\x8deli uporabljati vozniki avtomobilov z namenom, da se prepre\xc4\x8di dra\xc5\xbeenje o\xc4\x8di zaradi prahu in vetera. Prav tako pa so o\xc4\x8dala za\xc4\x8deli uporabljati tudi piloti, za za\xc5\xa1\xc4\x8dito o\xc4\x8di pred vetrom in raznim tujki v zraku.\n_START_SECTION_\nDelovno okolje\n_START_PARAGRAPH_\nZa\xc5\xa1\xc4\x8dita o\xc4\x8di pri delu je pomembna in obvezna, saj lahko razni zunanji vplivi povzro\xc4\x8dijo nepopravljivo \xc5\xa1kodo na o\xc4\x8deh. V razli\xc4\x8dnih delovnih okoljih, imamo lahko veliko nepredvidljivih situacij od raznih lete\xc4\x8dih delcev, razli\xc4\x8dnih hitrosti do za\xc5\xa1\xc4\x8dite pred UV-sevanji. Zaradi razli\xc4\x8dnih delovnih pogojev, morajo za\xc5\xa1\xc4\x8ditna o\xc4\x8dala zadostiti zahtevam evropskih standardov EN 166 in morajo biti certificirana s strani neodvisnih in\xc5\xa1titucij, ki so usposobljene za testiranje in izdajo potrdil o skladnosti izdelka. Pogosto se uporabljajo za\xc5\xa1\xc4\x8ditna o\xc4\x8dala z dodatno opremo npr. stekla za varjenje. Standard EN 166, predpisuje 100% UV za\xc5\xa1\xc4\x8dito za osnovna klasi\xc4\x8dna o\xc4\x8dala, ki se uporabljajo kot osebna varovalna oprema za delovna okolja. Varovalna o\xc4\x8dala moramo vedno uporabljati tak\xc5\xa1na kot predpisuje standard. Po\xc5\xa1kodovana za\xc5\xa1\xc4\x8ditna o\xc4\x8dala ( po\xc4\x8deno steklo, polomljen okvir) je potrebno zamenjati z nadomestnim oziroma novimi._NEWLINE_Za\xc5\xa1\xc4\x8ditna o\xc4\x8dala se uporabljajo v razli\xc4\x8dnih delovnih industrijskih okoljih kot so kamnose\xc5\xa1tvo, obdelava lesa in obdelava kovin, kemi\xc4\x8dni laboratoriji kjer se uporabljajo tako imenovana kemi\xc4\x8dna o\xc4\x8dala, pravtako zasledimo za\xc5\xa1\xc4\x8ditna o\xc4\x8dala v zdravstvu, kjer se uporabljajo laserji. O\xc4\x8dala, kjer se uporabljajo laserji so ve\xc4\x8dinoma izdelana iz plastike in \xc5\xa1\xc4\x8ditijo o\xc4\x8di pred prekomerno svetlobo ali sevanjem, ki prihaja skozi le\xc4\x8de, ki so pravzato mo\xc4\x8dno tonirane. Za uporabnike z dioptrijo pa obstajajo tudi ve\xc4\x8dje za\xc5\xa1\xc4\x8ditna o\xc4\x8dala, ki se jih namesti preko o\xc4\x8dal z dioptrijo. Pri elektri\xc4\x8dnem in avtogenemu varjenju, pa morajo osebe, ki to delo opravljajo nositi posebna o\xc4\x8dala, v nasprotnem primeru lahko pride do hudih opeklin ro\xc5\xbeeni\xc4\x8dnega epitela ( ophthalmia photoelectrica).\n_START_SECTION_\nVoja\xc5\xa1ko okolje\n_START_PARAGRAPH_\nPri uporabi za\xc5\xa1\xc4\x8ditnih o\xc4\x8dal v vojski govorimo o tako imenovanih takti\xc4\x8dnih o\xc4\x8dalih. Poleg klasi\xc4\x8dne za\xc5\xa1\xc4\x8dite pred svetlobo, prahom in raznimi delci, ki se gibajo v okolju tu v ospredje postavljamo predvsem za\xc5\xa1\xc4\x8dito pred nevarnostimi raznih izstrelkov in posledic, ki pri tem nastajajo (delci z vi\xc5\xa1jo energijo gibanja). Razli\xc4\x8dni razredi za\xc5\xa1\xc4\x8dite, ki jih uporabljajo nekatere dr\xc5\xbeave npr. ZDA(ANSI-standardi) ali voja\xc5\xa1ke organizacije npr. NATO(STANAG-standardi), dolo\xc4\x8dajo velikost projektilov in njihovo hitrost, ki jo morajo zdr\xc5\xbeati posebni materiali(polikarbonati) iz katerih so narejena o\xc4\x8dala. Standard STANAG 2920 je balisti\xc4\x8dni standard zveze NATO in pravi da je vsaka le\xc4\x8da izpostavljena jeklenemu valju, velikosti kalibra 22mm, ki dose\xc5\xbee hitrost 275\xc2\xa0m/s. Obstajajo razli\xc4\x8dne izvedbe takti\xc4\x8dnih o\xc4\x8dal, od son\xc4\x8dnih o\xc4\x8dal z nastavljivim prileganjem na obraz, do modelov ki uporabljajo razne trakove za bolj\xc5\xa1i oprijem. Zelo pomemben dejavnik je kompatibilnost o\xc4\x8dal s pripadajo\xc4\x8do za\xc5\xa1\xc4\x8ditno \xc4\x8delado.\n_START_SECTION_\nKorekcijska za\xc5\xa1\xc4\x8ditna o\xc4\x8dala\n_START_PARAGRAPH_\nKorekcijska za\xc5\xa1\xc4\x8ditna o\xc4\x8dala so kombinacija med korekcijskimi in za\xc5\xa1\xc4\x8ditnimi o\xc4\x8dali in tako zdru\xc5\xbeujejo dioptrijo z za\xc5\xa1\xc4\x8dito o\xc4\x8di proti mehanskim, kemi\xc4\x8dnim ali opti\xc4\x8dnim vplivom. Potencialne nevarnosti v vsakdanjem delu pa so opisane v zakonu o uporabi osebne varovalne opreme.\n_START_SECTION_\nUporaba\n_START_PARAGRAPH_\nV vsakdanjem delu smo izpostavljeni veliko nevarnostim za o\xc4\x8di, od kemikalij do raznih opilkov, da pa ne bi po\xc5\xa1kodovali o\xc4\x8di morajo ljudje z dioptrijo upo\xc5\xa1tevati dolo\xc4\x8dene varnostne ukrepe. Zakon pravi, da o\xc4\x8dala, ki niso standardizirana, kot za\xc5\xa1\xc4\x8ditna o\xc4\x8dala nimajo varovalnega u\xc4\x8dinka. Delodajalec je dol\xc5\xbean omogo\xc4\x8diti primerna za\xc5\xa1\xc4\x8ditna sredstva tudi ljudem, ki imajo dioptrijo. Korekcijska za\xc5\xa1\xc4\x8ditna o\xc4\x8dala pa morajo isto\xc4\x8dasno zagotoviti za\xc5\xa1\xc4\x8dito o\xc4\x8di in korekcijo vida ljudem, ki imajo dioptrijo, priporo\xc4\x8da se da je funkcija za\xc5\xa1\xc4\x8dite in korekcije zdru\xc5\xbeena.\n_START_SECTION_\nFunkcija\n_START_PARAGRAPH_\nZakon (BGR 192) o korekcijskih za\xc5\xa1\xc4\x8ditnih o\xc4\x8dalih pravi, da so tak\xc5\xa1na o\xc4\x8dala sestavljena iz okvirja in za\xc5\xa1\xc4\x8ditno-korekcijskimi le\xc4\x8dami, tako omogo\xc4\x8dajo ljudem z dioptrijo (kratkovidni ali dolgovidni), enake pogoje dela in jih za\xc5\xa1\xc4\x8diti pred raznovrstnimi nevarnostmi v njihovem delovnem okolju. Le\xc4\x8de korekcijsko-za\xc5\xa1\xc4\x8ditnih o\xc4\x8dal so izdelane tako prenesejo ve\xc4\x8dje natezne sile, kot le\xc4\x8de standardnih o\xc4\x8dal. Prav tako je tudi okvir prilagojen za zahteve delovnega mesta, oziroma specifi\xc4\x8dnega delovnega okolja, npr. posebno velike le\xc4\x8de za \xc5\xa1ir\xc5\xa1e vidno polje ali pa stranska za\xc5\xa1\xc4\x8dita, ki prepre\xc4\x8di vstop tujkov s strani. O\xc4\x8dala bodo slu\xc5\xbeila svojemu namenu, \xc4\x8de nas ne bodo ovirala pri no\xc5\xa1enju in delu. Pri pravilni izbiri in namestitvi za\xc5\xa1\xc4\x8ditno-korekcijskih o\xc4\x8dal nam pomaga optik, njegova naloga je, da so o\xc4\x8dala narejena tako za uporabnika, kot za delovno okolje v katerem jih bo uporabljal. Zato mora biti pri izbiri za\xc5\xa1\xc4\x8ditno-korekcijskih o\xc4\x8dal upo\xc5\xa1tevan standard EN 166. Dobavitelj lahko izda o\xc4\x8dala uporabniku, samo ob upo\xc5\xa1tevanju vseh standardov, ki so predpisana za dolo\xc4\x8den tip.\n_START_SECTION_\nZa\xc4\x8dasne re\xc5\xa1itve\n_START_PARAGRAPH_\nZa za\xc5\xa1\xc4\x8dito o\xc4\x8di ljudi z dioptrijo pred nevarnostmi po\xc5\xa1kodb, se lahko za\xc4\x8dasno uporabi tudi improvizirane pripomo\xc4\x8dke, ki pa ne predstavljajo dolgotrajne re\xc5\xa1itve. Za kratkotrajna dela(nekaj minut), lahko uporabimo za\xc5\xa1\xc4\x8ditna o\xc4\x8dala, ki jih namestimo pred klasi\xc4\x8dna korekcijska o\xc4\x8dala, razne vizirje itd. Potrebno pa je poudariti, da uporaba tak\xc5\xa1nih za\xc5\xa1\xc4\x8ditih kombinacije lahko nevarno ogrozijo uporabnika, kajti pri teh za\xc4\x8dasnih re\xc5\xa1itvah se lahko pojavi zrcaljenje ali pa dvojni vid.\n_START_SECTION_\nPovra\xc4\x8dilo stro\xc5\xa1kov\n_START_PARAGRAPH_\nStro\xc5\xa1ke za nabavo za\xc5\xa1\xc4\x8ditno-korekcijskih o\xc4\x8dal nosi delodajalec. Tako pravi tudi zakon (BGR 192): 2 odstavek o osebni varovalni opremi, da mora delodajalec zagotoviti za\xc5\xa1\xc4\x8dito o\xc4\x8di in obraza, \xc4\x8de se nevarnost ne more prepre\xc4\x8diti kako druga\xc4\x8de, ter nadaljuje da je stro\xc5\xa1ek nabave za\xc5\xa1\xc4\x8ditno-korekcijskih o\xc4\x8dal dolgotrajna nalo\xc5\xbeba, ki se izpla\xc4\x8da: " Nabava teh o\xc4\x8dal res ni majhen stro\xc5\xa1ek, to velja v vseh primerih pri uporabi na dalj\xc5\xa1i rok pa se le to izpla\xc4\x8da, ker za\xc5\xa1\xc4\x8diti zaposlene ti pa lahko delajo brez po\xc5\xa1kodb polni delovni \xc4\x8das, tako da ne pride do izpada dobi\xc4\x8dka in s tem povezanih stro\xc5\xa1kov ter izbolj\xc5\xa1a kvaliteto dela. To so potrdile tudi \xc5\xa1tudije.'